User:JosebaAbaitua/sandbox/References/HDum1920/GARCÍA OGARA PINEDA, Nerea

User:JosebaAbaitua/sandbox/References/HDum1920

Artikulu honek maitasun erromantikoak genero ezberdintasunetan duen eragina aztertzen duen ikerketa bat hartzen du abiapuntu, non lau feminista gazte eta haietako baten mutil laguna elkarrizketatzeko aukera izan dut, guztiak 21 urte baino zaharragoak eta 30 urte baino gazteagoak. Elkarrizketa hauetan atera diren zenbait elementu deigarriak eta esanguratsuak dira, ideologia parekidea partekatzen dituzten neska eta mutilen artean ematen ari diren tenkadura edo gatazken agerpen, zantzu gisa hartu behar ditugunak, laginaren tamainak ez baitu ondorio argi edo behinbetikorik ateratzen uzten.

Tentsio hauen artean bi egitate nabarmenduko genituzke. Lehena, harreman heterosexualak dituzten emakume gazteek emakume eta gizonen parekidetasuna eta maitemintze bizipena erlazionatzeko orduan egin duten uztarketa arazotsua. Euren diskurtsoetan antzeman da bi esperientzia arlo horien bateratzea ez dela beraientzat beti automatikoa edo erraza. Eta horrek kontraesan adierazgarrien sorburua da. Agertu zaigun bigarren tentsio-unea bikote barruan bideratzen diren negoziazioen kudeaketarena izan da. Euren arteko kontratu agerikoei erreparatuz gero, eta aurrekoarekin loturik, negoziazio hauek nolakoak diren, nola gaurkotzen diren edota bertan behera gelditzen diren ikustea (azken hau, jaia eta deskontrolaren bizipena eta erabileraren eraginez, esaterako) hagitz interesgarria izan liteke bai pribatuki baita jendarte mailako emakume eta gizonen arteko kontratuak aztertzeko bidean.

Nago gatazka gune horien azterketa gaur egungo jendarte (ustez) berdintzailean gazteak bizitzen ari diren zailtasunak eta eragozpenak hobeto ulertzeko baliagarria izan daitekeela, kontuan harturik maitasuna emakumeen eta genero menperakuntza ulertzeko esparru ezin pribilegiatuagoa dela. Baina azterketa hau era egokian kokatu ahal izateko, hasiko gara parekidetasun arloan ematen ari diren zenbait eraldaketa eta kontraesan, batetik, eta bestetik, gure orden sozial, kultural eta ekonomikoari dagokion maitasunaren eraikuntza eta erregimen erromantikoa zirriborratzen.